Kimberley Dos Santos

Kimberlė Dos Santoš (Kimberley Dos Santos; g. 1998 m. vasario 26 d.) – Liuksemburgo futbolininkė, gynėja, saugė. Atstovavo Liuksemburgo rinktinei.

Karjera 
Karjerą pradėjo 2015 m. ir atstovavo Sporting Bettemburg. 2016–2017 m. sezone iškovojo čempionių titulą. 2017–2018 m. sezone Betembūro ekipa liko antroje vietoje. 2018–2019 m. vėl tapo čempione.  

2020 m. vasarą perėjo į Racing FC Union Lëtzebuerg. 2020–2021 m. sezone tapo šalies čempione. 2021–2022 m. sezone titulą apgynė.

Rinktinė 
Liuksemburgo rinktinėje žaidė nuo 2016 m.

2016 m. birželio 26 d. įvyko draugiškos rungtynės tarp Liuksemburgo ir Jungtinių Arabų Emyratų rinktinių. Liuksemburgo atstovės nugalėjo rezultatu 6-0.

2022 m. vasario 19 d. pelnė įvartį draugiškose rungtynėse prieš Taitį.

2022 m. birželio 19 d. pasižymėjo įvarčiu draugiškose rungtynėse prieš Žaliojo Kyšulio rinktinę.

Išnašos

Nuorodos 
 SOCCERWAY
 SOFASCORE
 SOCCERDONNA
 Globalsportsarchive

Liuksemburgo futbolininkės